title: Idioma italiano
text: L'italiano ( u lingua italiana) ye una luenga romance. Ye a segunda mas amanada a o latín en termins de vocabulario dimpués d'o sardo. L'italiano ye una luenga oficial en Italia, Suiza, San Marino, a Ciudat d'o Vaticano, y Istria (en Eslovenia y Croacia). Tenió en o pasau estatus oficial en Albania, Malta y Monaco, a on encara ye prou estendillada, asinas como en as antigas colonias de Africa Oriental italiana y Africa Septentrional italiana a on encara chuga un papel important en bells sectors. L'italiano ye charrau por una gran comunidat d'expatriaus en America y minorías en atros puestos como Crimea, Francia (mas que mas en Corcega), Belchica, Montenegro y Tunisia. Muitos fablants nativos son bilingües, charrando tanto l'italiano stándard como beluna d'as otras luengas rechionals.
  
  A luenga italiana moderna se basa en o dialecto toscano de Florencia, Pisa y Siena debiu a que en iste dialecto s'escribió A Divina Comedia, a primera obra literaria escrita en "luenga moderna". O toscano ye a luenga en a que escribioron Dante Alighieri, Petrarca y Boccaccio, os tres grandes escritors d'o Renaiximiento italiano.
  
  Presencia de l'italiano en o mundo 
  L'italiano se bi charra prencipalment en Italia an ye luenga nacional, pero tamién en dos cantons d'o sud de Suiza an ye reconoxido como luenga oficial.
  B'ha comunidatz de fabladors en Belchica, Francia, Mónegue, Malta, Archentina, Uruguai, Brasil, Venezuela, Mexico, Chile, Estaus Unius, Canadá, Australia, Etiopia, Eritrea, Libia y Somalia y en proceso de desaparición total en Dalmacia (Croacia).
  
  Referencias
  
  Bibliografía
  
  Vinclos externos 
  
   www.learnitaliano.net